215	1	A jelen Alapokmány 4. cikkében meghatározott Igazgatási Szabályzatok kötelező érvényű, a jelen Alapokmány és az Egyezmény rendelkezéseinek alárendelt nemzetközi okmányok.	
216	2	A jelen Alapokmány és az Egyezmény ratifikálása, elfogadása vagy jóváhagyása, vagy ezen okmányokhoz történő csatlakozás jelen Alapokmány 52. és 53. cikkének egyben beleegyezés a jelen Alapokmány és az Egyezmény aláírásának kelte előtt az illetékes világértekezletek által elfogadott Igazgatási Szabályzatok által előírt kötelezettségekbe. E beleegyezés tekintetében az Igazgatási Szabályzatok vagy azok módosításai aláírásakor bármilyen fenntartással lehet élni, amely fenntartás akkor érvényes, ha azt a ratifikálási, elfogadó, jóváhagyó vagy csatlakozási okmány letétbe helyezésekor is fenntartják.	
216A  
PP-98	2 bis)	A fenti 216. pontban hivatkozott Igazgatási Szabályzat a jelen Alapokmány 89. és 146. pontjának alkalmazásával elfogadott és hatályba lépett módosításokkal hatályban marad. Az Igazgatási Szabályzatok részleges vagy teljes körű módosítása az abban meghatározott időpontban vagy időpontokban csak azon Tagállamok tekintetében lép hatályba, amelyek ezen időpontot vagy időpontokat megelőzően értesítették a főtitkárt, hogy beleegyeznek az adott módosítás általi kötöttségbe.	
217 
PP-98	(HATÁLYON KÍVÜL HELYVE)	
217A  
PP-98	3 bis)	A Tagállam olyan módon közli beleegyezését az Igazgatási Szabályzatok részleges vagy teljes körű módosítása általi kötöttségbe, hogy a főtitkárnál letétbe helyezi az adott módosítás ratifikálásáról, elfogadásáról vagy jóváhagyásáról, vagy az ahhoz történő csatlakozásról szóló okmányt, vagy értesíti a főtitkárt arról, hogy beleegyezik az adott módosítás általi kötöttségébe.	
217B  
PP-98	3 ter)	A Tagállam arról is értesítheti a főtitkárt, hogy a jelen Alapokmány vagy az Egyezmény, jelen Alapokmány 55. cikke vagy ez Egyezmény 42. cikke szerinti módosításainak ratifikálása, elfogadása, jóváhagyása vagy az azokhoz történő csatlakozás egyben beleegyezés az Igazgatási Szabályzatok bármely, az illetékes értekezlet által a jelen Alapokmány vagy az Egyezmény említett módosításainak aláírása előtt elfogadott, részleges vagy teljes körű módosítása általi kötöttségbe.	
217C  
PP-98	3 quater) A fenti 217B pontban hivatkozott értesítést akkor kell megtenni, amikor a Tagállam letétbe helyezi a jelen Alapokmány vagy az Egyezmény módosításainak ratifikálásáról, elfogadásáról, jóváhagyásáról vagy a hozzájuk történő csatlakozásáról szóló okmányát.	
217D  
PP-98	3 penter)  Az Igazgatási Szabályzatok módosítása ideiglenesen, a módosítás hatálybalépésének napjától alkalmazandó azon Tagállam vonatkozásában, amely aláírta a módosítást, de nem értesítette a főtitkárt arról, hogy beleegyezik a fenti 217A és 217B pont szerinti kötöttségbe. Ezen ideiglenes alkalmazás csak akkor lép hatályba, ha a kérdéses Tagállam ezt a módosítás aláírásának időpontjában nem kifogásolta.	
218  
PP-98	4	Az ideiglenes alkalmazás a Tagállam tekintetében mindaddig tart, amíg az nem értesíti a főtitkárt a módosítás általi kötöttségbe történő beleegyezésről szóló döntéséről.	
219 – 221 
PP-98	(HATÁLYON KÍVÜL HELYEZVE)	
221A  
PP-98	5 bis)	Ha a Tagállam nem értesíti a főtitkárt a fenti 218. pont szerinti kötöttségbe történő belegyezésről szóló döntéséről a módosítás hatálybalépésének időpontját vagy időpontjait követő harminchat hónapon belül, akkor az illető Tagállamot úgy kell tekinteni, hogy beleegyezett az illető módosítás általi kötöttségbe.	
221B  
PP-98	5 ter)	A 217D pont értelmében vett ideiglenes alkalmazás vagy a 221A pont értelmében vett kötöttségbe történő beleegyezés tekintetében helye van azon fenntartásoknak, amelyekkel az érintett Tagállam élt a módosítás aláírásakor. A fenti 216A, 217A, 217B és 218. pont értelmében vett kötöttségbe történő beleegyezés tekintetében helye van azon fenntartásoknak, melyekkel az érintett Tagállam élt az Igazgatási Szabályzatok vagy azok módosítása aláírásakor, feltéve, hogy a fenntartásához ragaszkodik akkor, amikor értesíti a főtitkárt a kötöttségekbe történő belegyezésről.	
222 
PP-98	(HATÁLYON KÍVÜL HELYEZVE)	
223  
PP-98	7	A főtitkár azonnal tájékoztatja a Tagállamokat a jelen cikk alapján kapott minden értesítésről.